PERUSTELUT

1. Ehdotuksen tausta

· Ehdotuksen perustelut ja tavoitteet

Neuvoston asetuksen (EY) N:o 1260/1999 28 artiklan 3 kohdassa on mainittu, missä eri muodoissa rakennerahastoista voidaan antaa tukea eli ”ei-takaisinmaksettavan tuen muodossa […] mutta myös muilla tavoilla, joihin kuuluvat takaisin maksettava tuki, korkotuki, takuu, omistusosuuden hankkiminen, osallistuminen riskipääoman hankintaan tai muunlainen rahoitus”. Komission asetuksessa (EY) N:o 448/2004 on määritelty tukikelpoisuuden pääsäännöksi, että lopullisten edunsaajien tosiasiallisesti suorittamien maksujen tueksi on esitettävä maksukuitit tai vastaavalla tavalla todistusvoimaiset kirjanpitoasiakirjat (sääntö 1), ja lisäksi siinä on määritelty erityisiä tukikelpoisuussääntöjä, jotka koskevat rakennerahastojen antamaa tukea riskipääoma- ja lainarahastoille (sääntö 8) ja takuurahastoille (sääntö 9) sekä vahvistettu, että tällaisiin rahastoihin suoritettuja maksuja käsitellään tukikelpoisina tosiasiallisesti suoritettuina maksuina (säännössä 1 oleva 1.3 kohta). Jäsenvaltiot ovat vahvistaneet ohjelmakaudella 2000–2006 nämä tuen muodot rakennerahastojen osalta perustamalla erityisrahastoja sääntöjen 8 ja 9 mukaisesti sekä muiden välineiden kautta toimitettavan takaisin maksettavan tuen muodossa. Ainakin yhdessä jäsenvaltiossa näiden välineiden käyttöä on suositeltu riippumattomassa arvioinnissa hyvänä toimintatapana.

Neuvoston asetuksessa (EY) N:o 1083/2006 ei sen sijaan määritellä tukea takaisinmaksettavaksi tai ei-takaisinmaksettavaksi. Asetuksen 44 artikla sisältää säännökset ”rahoitusjärjestelyjä koskevista välineistä”. Nämä säännökset ovat nykyisellä ohjelmakaudella melko suppeita, sillä niiden mukaan voidaan rahoittaa sellaisiin toimiin liittyviä menoja, joihin sisältyy määrärahoja, joilla tuetaan a) rahoitusjärjestelyjä koskevia välineitä, joilla tuetaan yrityksiä, b) kaupunkialueiden kehitysrahastoja ja c) rahastoja tai muita kannustinjärjestelmiä, jotka liittyvät energiatehokkuuteen ja uusiutuvien energialähteiden käyttöön rakennuksissa. Tämän seurauksena – ja rajoittamatta neuvoston asetuksen (EY) N:o 1081/2006 11 artiklan säännösten soveltamista, joiden mukaan tukea voidaan myöntää takaisin maksettavina avustuksina – takaisin maksettava tuki ei tiukasti ottaen vaikuta kuuluvan sovellettavan asetuksen piiriin.

Jäsenvaltiot ovat jatkaneet takaisin maksettavan tuen muotojen käyttämistä ohjelmakaudella 2000–2006 saatujen hyvien kokemusten perusteella, ja jotkin ovat sisällyttäneet näiden järjestelmien kuvauksia myös kauden 2007–2013 ohjelma-asiakirjoihinsa, jotka komissio on hyväksynyt. Lisäksi tällaisia järjestelmiä on aloitettu joissakin jäsenvaltioissa uudelleen kuluvalla ohjelmakaudella.

Sen vuoksi on tarpeen sisällyttää asetukseen (EY) N:o 1083/2006 takaisin maksettavan tuen yleinen määritelmä sekä säätää siitä, että takaisin maksettu tuki on pidettävä erillisellä tilillä ja käytettävä samaan tarkoitukseen tai ohjelman tavoitteiden mukaisesti. Määritelmän mukainen ”takaisin maksettava tuki” kattaa takaisin maksettavat avustukset (eli avustukset, jotka voidaan maksaa takaisin korottomana kokonaan tai osittain) ja puiteluotot, joita hallintoviranomainen hallinnoi välittävien elinten kautta (jotka ovat julkisia rahoituslaitoksia).

Lisäksi komission nykyinen tulkintakäytäntö rahoitusjärjestelyjen eli asetuksen (EY) N:o 1083/2006 44 artiklassa tarkoitettujen välineiden osalta on se, että suurhankkeita, tuloja tuottavia hankkeita ja toimien pysyvyyttä koskevat säännöt eivät koske niitä. Tämä nykykäytäntö huomioon ottaen on oikeusvarmuussyistä syytä selventää asianmukaisessa säädöstekstissä, että suurhankkeita, tuloja tuottavia hankkeita ja toimien pysyvyyttä (neuvoston asetuksen (EY) N:o 1083/2006 39, 55 ja 57 artikla) koskevia säännöksiä ei sovelleta 44 artiklan mukaisiin toimiin. Edellä mainitun 44 artiklan mukaisten rahoitusjärjestelyjen tapauksessa toimi muodostuu rahoitusosuudesta rahoitusjärjestelyjä koskevaan välineeseen ja myöhemmästä rahoitusjärjestelyjä koskevan välineen kautta annettavasta tuesta lopullisille vastaanottajille. Tällaista tukea annetaan takaisin maksettavana tukena, ja kyseiset toimiin palautetut varat on käytettävä uudelleen asetuksen (EY) N:o 1083/2006 78 artiklan 7 kohdassa vahvistettujen erityisten sääntöjen mukaisesti. Edellä esitetystä johtuu, että 39, 55 ja 57 artiklan soveltaminen ei ole tarpeen eikä perusteltua 44 artiklan mukaisten toimien osalta.

Kun otetaan lisäksi huomioon, että on tarpeen varmistaa (tukikelpoisten menojen osalta) toimenpideohjelmista käyttöön asetettujen varojen oikea-aikainen käyttö rahoitusjärjestelyjä koskeviin välineisiin sekä se, että jäsenvaltiot ja komissio valvovat asianmukaisesti 44 artiklan mukaisia rahoitusjärjestelyjä koskevia välineitä, on tarpeellista säätää i) rahoitusjärjestelyjä koskevia välineitä koskevasta velvoitteesta käyttää – asetuksen (EY) N:o 1083/2006 78 artiklan 6 kohdan a–e alakohdan mukaisesti – rahoitusosuus, jonka hallintoviranomaiset ovat maksaneet rahastojen perustamisen tai niihin maksettavien osuuksien yhteydessä, kahden vuoden kuluessa (jos näin ei tehdä, myöhemmät ilmoitukset menoista korjataan vastaavasti vähentämällä käyttämättömät määrät); ii) säännös täytäntöönpanon seurannasta muun muassa sen mahdollistamiseksi, että jäsenvaltiot voivat raportoida komissiolle asianmukaisesti siitä, minkä tyyppisiä perustetut välineet ovat ja mitä kyseisillä välineillä käytännössä toteutetut toimet ovat.

· Yleinen tausta

Ohjelmakaudella 2007–2013 on kehitetty uusia tuen rahoitusmuotoja, jotka eivät enää ole perinteistä avustuksiin perustuvaa rahoitusta vaan kierrätettäviä rahoitusmuotoja. Nämä uudet rahoitusvälineet nähdään julkisten ja yksityisten varojen osalta kannustimina, jotka auttavat saavuttamaan Eurooppa 2020 -strategian toimeenpanoa varten tarvittavat investoinnit.

Mitä tulee soveltamisalaan, kierrätettäviä rahoitusmuotoja käytetään tällä hetkellä useammilla alueilla kuin rahoitusjärjestelyjä. Asetusta on tarpeen muuttaa siten, että siihen sisällytetään tuki toimille tapauksissa, joissa rahoitustuki on tarkoitus maksaa takaisin ja joissa toimilla ei ole neuvoston asetuksen (EY) N:o 1083/2006 44 artiklassa tarkoitettujen rahoitusjärjestelyjä koskevien välineiden ominaisuuksia ja ne jäävät niitä koskevien mekanismien ulkopuolelle. Tähän kuuluvat takaisin maksettavat avustukset ja puiteluotot, joita hallintoviranomainen tai välittävät elimet hallinnoivat suoraan.

Kun otetaan huomioon 44 artiklan mukaisten rahoitusjärjestelyjä koskevien välineiden lisääntyvä käyttö ja komission tähän mennessä näistä välineistä saamien tietojen vähäisyys, on samanaikaisesti tarpeen varmistaa, että jäsenvaltiot ja komissio voivat asianmukaisesti valvoa näitä takaisin maksettavan tuen muotoja ja raportoida niistä komissiolle. Tämä antaa komissiolle myös käyttökelpoisen välineen näiden tukityyppien toiminnan yleistä arviointia varten.

· Voimassa olevat aiemmat säännökset

Neuvoston asetuksen (EY) N:o 1083/2006 44 artiklassa määritellään rahoitusjärjestelyjä koskevien välineiden muodot kuluvalla ohjelmakaudella sekä niiden soveltamisala: pk-yritysten rahoitusmahdollisuuksien, kaupunkialueiden elvyttämisen ja energiatehokkuuden tukeminen. Jäsenvaltioiden tai hallintoviranomaisten maksamien menojen, jotka perustuvat kyseisiin välineisiin maksettaviin osuuksiin, takaisin maksamista koskevat erityissäännökset sisältyvät edellä mainitun asetuksen 78 artiklan 6 kohtaan.

Asetuksen (EY) N:o 1081/2006 11 artiklasta käy ilmi, missä muodossa tukea myönnetään ESR:stä: yksittäisinä tai yleisinä tukina, joita ei tarvitse maksaa takaisin, takaisin maksettavina tukina, lainan korkotukina, mikroluottoina, takuurahastojen muodossa sekä tavaroiden ja palvelujen hankintaan julkisia hankintoja koskevien sääntöjen mukaisesti.

· Johdonmukaisuus suhteessa unionin muuhun politiikkaan ja muihin tavoitteisiin

Ei sovelleta.

2. KUULEMISET JA VAIKUTUSTEN ARVIOINTI

· Intressitahojen kuuleminen

Euroopan tilintarkastustuomioistuin toi EAKR:n toimia koskevissa tarkastuksissaan esiin 44 artiklan ulkopuolisia takaisin maksettavia tukia koskevan ongelman, mikä johti tähän neuvoston asetuksen (EY) N:o 1083/2006 muutosehdotukseen. Ehdotettu muutos on pantu alulle sen jälkeen, kun käytännön tilanne jäsenvaltioissa on tutkittu huolellisesti, ja siitä on tämän jälkeen keskusteltu jäsenvaltioiden kanssa COCOFin kokouksissa. Rahoitusjärjestelyjä koskevien välineiden valvontaa koskevan Euroopan tilintarkastustuomioistuimen suosituksen perusteella tämä ehdotus sisältää myös erityissäännöksiä 44 artiklan mukaisten rahoitusjärjestelyjä koskevien välineiden tehokkaasta käytöstä ja niistä raportoimisesta.

· Asiantuntijatiedon käyttö

Ulkopuolisten asiantuntijoiden käyttö ei ollut tarpeen.

· Vaikutusten arviointi

Tällä ehdotuksella selvennetään takaisin maksettavan tuen muotojen käyttöä hanketasolla, sillä se on käytäntö, joka toimi hyvin ohjelmakaudella 2000–2006 ja antaa rakennerahastojen käytölle lisävauhtia ja enemmän vaikuttavuutta.

Koheesiopolitiikkaa koskevien sääntöjen selventämisellä vahvistetaan jäsenvaltioille, että edellisellä ohjelmakaudella menestyksekkäästi käytetyt takaisin maksettavan tuen muotoihin perustuvat järjestelmät voidaan edelleen säilyttää ja niitä voidaan käyttää uusien järjestelmien pohjana. Sillä on myös myönteinen vaikutus ohjelman täytäntöönpanon vauhtiin etenkin siksi, että kansallisille, alueellisille ja paikallisille viranomaisille annetaan mahdollisuus käyttää varoja uudelleen samaan tarkoitukseen.

Uusi velvoite, joka koskee rahoitusjärjestelyjä koskevien välineiden oikea-aikaista käyttöä (kahden vuoden kuluessa rahastoon maksamisesta) ja niistä raportoimista, antaa komissiolle käyttökelpoisen välineen näiden tukityyppien toiminnan yleistä arviointia varten.

Ehdotuksen tavoitteena on tuoda selvennystä nykyisen oikeuskäytännön lainmukaisuudesta; pääasiallinen odotettu vaikutus on siten oikeudellisen riskin vähentäminen. Ehdotuksella on vain vähän käytännön vaikutuksia; ne liittyvät raportointivelvollisuuden lisääntymiseen jo käytössä olevien rahoitusjärjestelyjä koskevien välineiden osalta. Uutta talousarviota ei pyydetä.

3. Ehdotuksen oikeudellinen sisältö

· Ehdotetun toimen lyhyt kuvaus

Ehdotettu muutos rakentuu neuvoston asetuksen (EY) N:o 1260/1999 28 artiklan 3 kohdassa lueteltujen tuen eri muotojen laajemmalle soveltamisalalle sekä täydentää ja mukauttaa tarpeen mukaan nykyistä sääntelykehystä jäljempänä kuvatulla tavalla.

Ehdotetussa uudessa 2 artiklan 8 kohdassa määritellään takaisin maksettava avustus lahjoituksen muodossa annettavaksi suoraksi rahoitusosuudeksi, joka voidaan maksaa korottomana takaisin kokonaan tai osittain.

Ehdotetussa III osaston II luvun uudessa 3 a jaksossa säädetään ’takaisin maksettavasta tuesta’. Uuden 43 a artiklan tarkoituksena on vahvistaa, että rakennerahastoista voidaan rahoittaa toimenpideohjelman osana sellaiseen toimeen liittyviä menoja, johon sisältyy määrärahoja, joilla rahoitetaan takaisin maksettavaa tukea. Tämä säännös kattaa takaisin maksettavat avustukset ja puiteluotot, joita hallintoviranomainen hallinnoi välittävien elinten kautta, jotka ovat niiden ”sisäisiä” julkisia rahoituslaitoksia. Selkeyden vuoksi menojen ilmoittamisen ja takaisin maksamisen mekanismi pysyy tällaisen takaisinmaksettavan tuen osalta samana kuin se on ei-takaisinmaksettavan tuen osalta (eli suorien avustusten osalta), sillä se perustuu maksukuitteihin tai todistusarvoltaan vastaaviin tositteisiin (asetuksen (EY) N:o 1083/2006 78 artiklan 1–5 kohdan mukaisesti).

Lisäksi uudessa 43 b artiklassa selvennetään, että tuki, joka on maksettu takaisin tuen antaneelle elimelle tai jäsenvaltion muulle toimivaltaiselle julkiselle viranomaiselle, on pidettävä erillisellä tilillä ja käytettävä samaan tarkoitukseen tai toimenpideohjelman tavoitteiden mukaisesti.

Ehdotetun uuden 44 a artiklan tarkoituksena on selventää, että suurhankkeita (39 artikla), tuloja tuottavia hankkeita (55 artikla) ja toimien pysyvyyttä (57 artikla) koskevia säännöksiä ei periaatteellisista syistä tule soveltaa 44 artiklan mukaisiin rahoitusjärjestelyjä koskeviin välineisiin, sillä nämä säännöt on tarkoitettu ennemminkin muuntyyppistä tukea varten.

Samassa yhteydessä lisätään uusi 67 a artikla, joka koskee raportointia 44 artiklan mukaisista rahoitusjärjestelyjä koskevista välineistä. Tässä yhteydessä otetaan huomioon tarve varmistaa, että jäsenvaltiot ja komissio huolehtivat rahoitusjärjestelyjä koskevien välineiden täytäntöönpanon asianmukaisesta seurannasta, jotta jäsenvaltiot muun muassa voivat toimittaa komissiolle asianmukaista tietoa perustettujen välineiden tyypistä ja toimista, joita tällaisilla välineillä on käytännössä toteutettu.

Samassa yhteydessä on asetuksen (EY) N:o 1083/2006 78 artiklan 6 kohtaan lisättävän uuden kohdan tarkoituksena säätää oikeudellisesta velvoitteesta sen varmistamiseksi, että hallintoviranomaisten rahoitusjärjestelyjä koskevien välineiden perustamisen tai niihin maksettavien osuuksien yhteydessä maksama rahoitusosuus käytetään tukikelpoisiin menoihin kahden vuoden kuluessa rahastoon maksamisesta. Jos näin ei tehdä, myöhempää menoilmoitusta on korjattava vastaavasti vähentämällä käyttämättömät määrät. Tämän tarkoituksena on välttää se, että raha jää seisomaan tällaisiin rahastoihin ja on käyttämättömänä pitkiä aikoja.

Ehdotetulla uudella 78 a artiklalla lisätään yleissäännös menoilmoitusta koskevista vaatimuksista. Siinä viitataan Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY) N:o 1605/2002 61 artiklan 2 kohtaan, ja sen ansiosta komissio voi antaa tilinpäätöksessä oikean kuvan yhteisöjen varallisuudesta ja talousarvion toteuttamisesta.

· Oikeusperusta

Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetussa neuvoston asetuksessa (EY) N:o 1083/2006 määritellään näihin kolmeen rahastoon sovellettavat yhteiset säännöt. Asetuksen kantavana periaatteena on hallintovastuun jakaminen Euroopan komission ja jäsenvaltioiden välillä, ja siinä esitetään ohjelmatyöprosessi sekä hankkeiden hallintoa (myös varainhoitoa), seurantaa, valvontaa ja arvioimista koskevat järjestelyt.

· Toissijaisuusperiaate

Ehdotus on toissijaisuusperiaatteen mukainen, sillä ehdotettujen muutosten avulla halutaan edistää oikeusvarmuutta Euroopan unionin tasolla niin, että jäsenvaltioiden rakennerahastojen kautta antama tuki sellaisille järjestelmille, jotka perustuvat takaisin maksettavan tuen muotoihin ja jotka on pantu täytäntöön edellisellä ohjelmakaudella ja/tai ovat alkaneet kuluvalla kaudella mutta joilla ei ole rahoitusjärjestelyjä koskevien välineiden ominaisuuksia, on voimassa olevien rakennerahastoja koskevien säännösten mukaan sallittua ja lainmukaista. Tässä yhteydessä on myös tarpeen määritellä Euroopan unionin tasolla, miten menetellään sellaisen tuen kanssa, joka on maksettu takaisin tämäntyyppisten järjestelmien osalta, joilla ei ole rahoitusjärjestelyjä koskevien välineiden ominaisuuksia.

Lisäksi lisätään säännös, joka koskee oikea-aikaista käyttöä (kahden vuoden kuluessa rahastoon maksamisesta) ja raportointivelvoitteita 44 artiklan mukaisten rahoitusjärjestelyjen osalta, jotta jäsenvaltiot voivat panna välineet nopeasti täytäntöön ja antaa komissiolle asianmukaista tietoa perustettujen välineiden tyypistä ja tällaisilla välineillä toteutetuista käytännön toimista. Tämä antaa komissiolle myös käyttökelpoisen välineen näiden tukityyppien toiminnan yleistä arviointia varten.

· Suhteellisuusperiaate

Ehdotus on suhteellisuusperiaatteen mukainen.

Tämä ehdotus on suhteellisuusperiaatteen mukainen, sillä siinä ei ylitetä sitä, mikä on tarpeen oikeusvarmuuden tarjoamiseksi jäsenvaltioille siitä, että rakennerahastoista tuettujen järjestelmien, jotka perustuvat takaisin maksettavaan tukeen mutta joilla ei ole rahoitusjärjestelyjä koskevien välineiden ominaisuuksia, ovat sallittuja kuluvalla ohjelmakaudella. Jotta jäsenvaltiot voivat hyötyä selvennyksistä koko ohjelmankauden ajan, niitä on sovellettava takautuvasti.

Velvoite käyttää hallintoviranomaisten rahoitusjärjestelyjä koskevien välineiden perustamisen yhteydessä maksama rahoitusosuus kahden vuoden kuluessa tällaisen rahoitusosuuden maksamisesta rahastoon (jos näin ei tehdä, myöhempää menoilmoitusta on korjattava vastaavasti vähentämällä käyttämättömät määrät) ja jotkin raportointivelvoitteet vahvistetaan ainoastaan rahoitusjärjestelyjä koskevien välineiden osalta (toisin kuin takaisin maksettava tuki, jolla ei ole 44 artiklan ominaisuuksia, ne pannaan täytäntöön rahastojen avulla), ja niiden tarkoituksena on, että jäsenvaltiot antavat komissiolle ainoastaan tarvittavat vähimmäistiedot rahoitusjärjestelyjä koskevien välineiden oikea-aikaisesta ja moitteettomasta käytännön täytäntöönpanosta. Velvoitetta oikea-aikaiseen käyttöön ja raportointivelvoitteita ei sovelleta takautuvasti.

· Sääntelytavan valinta

Ehdotettu sääntelytapa: asetus.

Muut sääntelytavat eivät soveltuisi seuraavasta syystä:

Komissio on tarkastellut oikeudellisen kehyksen tarjoamaa liikkumavaraa ilmoittaakseen välittävien elinten tai hallintoviranomaisten suoraan hallinnoimien toimien, joilla ei ole rahoitusjärjestelyjä koskevien välineiden ominaisuuksia, vakiintuneet käytännöt yhdenmukaisiksi rakennerahastoja koskevan voimassa olevan sääntelyn kanssa. Perusteellisten sisäisten kuulemisten jälkeen osoittautui kuitenkin, että monitulkintaisuuden välttämiseksi neuvoston asetusta (EY) N:o 1083/2006 on tältä osin muutettava. Näiden tarkistusten tavoitteena on edistää edelleen unionin varojen käyttöä erilaisiin hankkeisiin, jotka eivät kuulu 44 artiklan soveltamisalaan, ja näin lisätä rakennerahastoista tukea saavien hankkeiden määrää. Kyseisen asetuksen 44 artiklan säännösten mukaisesti perustettuja välineitä ei voitu soveltaa näihin epätyypillisiin toimiin, sillä 44 artiklan soveltamisalaan kuuluvat vain rahastot, joiden varoja sijoitetaan pk-yritysten, kaupunkialueiden elvyttämisen ja energiatehokkuuden hyväksi.

Tällä hetkellä ei ole oikeudellista velvoitetta käyttää hallintoviranomaisten rahoitusjärjestelyjä koskeviin välineisiin maksama rahoitusosuus tietyssä ajassa ohjelman kestoaikana, sillä tällaisen rahoitusosuuden ”nettouttaminen” (’tukikelpoisten menojen’ tarkistamisen suhteen) tapahtuu vasta toimenpideohjelman sulkemisen yhteydessä, ja lisäksi rahoitusjärjestelyjä koskeviin välineisiin liittyvä jäsenvaltioiden toteuttama seuranta ja raportointi on otettu käyttöön vasta äskettäin vapaaehtoispohjalta. Tämä ei riitä siihen, että komissio saisi yleiskuvan näiden takaisin maksettavan tuen muotojen käytännön täytäntöönpanosta. Lisäksi Euroopan tilintarkastustuomioistuin on suosittanut komissiota tarkastamaan asianmukaisesti rahoitusjärjestelyjä koskeviin välineisiin osoitettujen varojen tehokkaan käytön sekä seuraamaan asianmukaisesti niiden toimien täytäntöönpanoa. Edellä esitetyn mukaisesti tämä ehdotus sisältää erilliset säännökset i) 44 artiklan mukaisiin rahoitusjärjestelyjä koskeviin välineisiin maksetun rahoitusosuuden oikea-aikaisesta käyttämisestä (jos näin ei tehdä, myöhempää menoilmoitusta on korjattava vastaavasti vähentämällä käyttämättömät määrät) ja ii) 44 artiklan mukaisiin rahoitusjärjestelyjä koskeviin välineisiin liittyvästä raportoinnista.

4. Talousarviovaikutukset

Ehdotuksella ei ole vaikutuksia maksusitoumusmäärärahoihin, koska rakennerahastoista ohjelmakaudella 2007–2013 toimenpideohjelmille myönnettävän rahoituksen enimmäismääriin ei ehdoteta muutoksia.

Komissio uskoo, että ehdotettu toimenpide voi edistää täytäntöönpanoa lisäämällä jäsenvaltioiden oikeusvarmuutta.

2011/0210 (COD)

Ehdotus

EUROOPAN PARLAMENTIN JA NEUVOSTON ASETUS

neuvoston asetuksen (EY) N:o 1083/2006 muuttamisesta takaisin maksettavan tuen ja rahoitusjärjestelyjen osalta

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 177 artiklan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottavat huomioon Euroopan talous- ja sosiaalikomitean lausunnon[1],

ottavat huomioon alueiden komitean lausunnon[2],

noudattavat tavallista lainsäätämisjärjestystä

sekä katsovat seuraavaa:

(1) Jäsenvaltioilla on ollut hyviä kokemuksia takaisin maksettavaan tukeen perustuvista järjestelmistä yksittäisten toimien tasolla ohjelmakaudella 2000–2006, ja siksi ne ovat jatkaneet näitä järjestelmiä tai alkaneet panna täytäntöön takaisin maksettavaan tukeen perustuvia järjestelmiä kuluvalla ohjelmakaudella 2007–2013. Jotkin jäsenvaltiot ovat myös sisällyttäneet tällaisten järjestelmien kuvauksia ohjelma-asiakirjoihinsa, jotka komissio on hyväksynyt.

(2) Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetussa neuvoston asetuksessa (EY) N:o 1083/2006[3] vahvistetaan rahoitusjärjestelyjä koskevat välineet sekä tarkat tiedot niiden käyttötarkoituksista ja soveltamisalasta. Jäsenvaltioiden täytäntöön panemia järjestelmiä, jotka perustuvat takaisin maksettaviin avustuksiin ja puiteluottoihin, joita hallintoviranomaiset hallinnoivat välittävien elinten kautta, ei kuitenkaan ole asianmukaisesti säännelty rahoitusjärjestelyjä koskevista välineistä annetuilla säännöksillä eikä muillakaan asetuksen (EY) N:o 1083/2006 säännöksillä. Sen vuoksi on tarpeen – Euroopan sosiaalirahastosta ja asetuksen (EY) N:o 1784/1999 kumoamisesta 5 päivänä heinäkuuta 2006 annetun Euroopan parlamentin ja neuvoston asetuksen (EY) N:o 1081/2006[4] 11 artiklan 1 kohdan mukaisesti, jossa on jo säädetty, että tukea voidaan myöntää takaisin maksettavina tukina – vahvistaa asetuksen (EY) N:o 1083/2006 uudessa jaksossa, että rakennerahastoista voidaan osarahoittaa takaisin maksettavaa tukea. Kyseisen jakson olisi katettava takaisin maksettavat avustukset ja puiteluotot, joita hallintoviranomainen hallinnoi välittävien elinten kautta, jotka ovat julkisia rahoituslaitoksia.

(3) Kun otetaan huomioon se, että tuensaajat maksavat takaisin maksettavan tuen kautta käytetyt rahoitusvarat osittain tai kokonaisuudessaan takaisin, on tarpeen antaa asianmukaiset säännökset takaisin maksetun tuen uudelleenkäytöstä samaan tarkoitukseen tai kyseessä olevan ohjelman tavoitteiden mukaisesti.

(4) On tarpeen selkeyttää, että suurhankkeita, tuloja tuottavia hankkeita ja toimien pysyvyyttä koskevia säännöksiä ei periaatteessa tulisi soveltaa rahoitusjärjestelyjä koskeviin välineisiin, sillä kyseiset säännöt on tarkoitettu pikemminkin muuntyyppisiä toimia varten.

(5) Kun otetaan huomioon tarve varmistaa, että jäsenvaltiot ja komissio huolehtivat rahoitusjärjestelyjä koskevien välineiden täytäntöönpanon asianmukaisesta seurannasta, jotta jäsenvaltiot muun muassa voivat toimittaa komissiolle asianmukaista tietoa perustettujen välineiden tyypistä ja toimista, joita tällaisilla välineillä on käytännössä toteutettu, on tarpeen antaa raportointia koskeva säännös. Näin komissio pystyisi myös tekemään paremman kokonaisarvioinnin rahoitusjärjestelyjä koskevien välineiden toiminnasta.

(6) Jotta voitaisiin varmistaa, että hallintoviranomaisten rahoitusjärjestelyjä koskeviin välineisiin maksama rahoitusosuus, joka on sisällytetty menoilmoitukseen, käytetään tehokkaasti tietyssä ajassa, on tarpeen säätää rahoitusjärjestelyjä koskevia välineitä koskevasta velvoitteesta käyttää tukikelpoisiin menoihin maksettu rahoitusosuus kahden vuoden kuluessa kyseessä olevan todennetun menoilmoituksen päiväyksestä. Myöhempää menoilmoitusta olisi korjattava vastaavasti vähentämällä käyttämättömät määrät, jos kyseessä olevaa rahoitusosuutta ei ole käytetty mainitussa ajassa.

(7) Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY) N:o 1605/2002[5] 61 artiklan 2 kohdan noudattamisen varmistamiseksi on tarpeen edellyttää, että komissiolle toimitettava menoilmoitus sisältää kaikki tiedot, jotka komissio tarvitsee antaakseen tilinpäätöksessä oikean kuvan unionin varallisuudesta ja talousarvion toteuttamisesta.

(8) Muutoksen tarkoituksena on selkeyttää nykyisen käytännön soveltamisen lainmukaisuutta asetuksessa (EY) N:o 1083/2006 vahvistetun tukikelpoisuuskauden alusta, ja sen olisi tultava takautuvasti voimaan kuluvan ohjelmakauden 2007–2013 alusta.

(9) Sen vuoksi asetusta (EY) N:o 1083/2006 olisi muutettava,

OVAT HYVÄKSYNEET TÄMÄN ASETUKSEN:

1 artikla

Muutetaan asetus (EY) N:o 1083/2006 seuraavasti:

(1) Lisätään 2 artiklaan 8 kohta seuraavasti:

”(8) ”takaisinmaksettava avustus”: lahjoituksen muodossa annettava suora rahoitusosuus, joka voidaan maksaa korottomana takaisin kokonaan tai osittain.”

(2) Lisätään III osaston II lukuun 3 a jakso seuraavasti:

”3 a jakso

Takaisinmaksettava tuki

43 a artikla Takaisinmaksettavan tuen muodot

1. Rakennerahastoista voidaan toimenpideohjelman osana myöntää osarahoitusta takaisinmaksettavaan tukeen takaisinmaksettavien avustusten muodossa tai sellaisten puiteluottojen muodossa, joita hallintoviranomainen hallinnoi välittävien elinten, jotka ovat julkisia rahoituslaitoksia, kautta.

2. Takaisinmaksettavaa tukea koskeva menoilmoitus on esitettävä 78 artiklan 1–5 kohdan mukaisesti.

43 b artikla Takaisinmaksettavan tuen uudelleenkäyttö

Tuki, joka on maksettu takaisin tuen antaneelle elimelle tai jäsenvaltion muulle toimivaltaiselle viranomaiselle, on pidettävä erillisellä tilillä ja käytettävä samaan tarkoitukseen tai toimenpideohjelman tavoitteiden mukaisesti.”

(3) Lisätään 44 a artikla seuraavasti:

”44 a artikla Eräiden säännösten soveltamatta jättäminen

Edellä olevassa 44 artiklassa tarkoitettuihin toimiin ei sovelleta 39, 55 ja 57 artiklaa.”

(4) Lisätään 67 a artikla seuraavasti:

”67 a artikla Rahoitusjärjestelyjä koskevien välineiden täytäntöönpanoon liittyvät raportit

1. Hallintoviranomaisen on lähetettävä komissiolle vuosittain viimeistään 31 päivänä tammikuuta erityinen raportti, joka kattaa 31 päivään joulukuuta kestävältä ajanjaksolta toimet, jotka sisältävät rahoitusjärjestelyjä koskevia välineitä, sekä viimeistään 15 päivänä syyskuuta vastaava raportti, joka kattaa mainitut toimet 30 päivään kesäkuuta kestävältä ajanjaksolta.

2. Edellä 1 kohdassa tarkoitettujen raporttien on sisällettävä kunkin rahoitusjärjestelyjä koskevan välineen osalta seuraavat tiedot:

a) rahoitusjärjestelyjä koskevan välineen ja täytäntöönpanojärjestelyjen kuvaus;

b) yksiköt, jotka panevat rahoitusjärjestelyjä koskevan välineen täytäntöön, myös holding-tyyppisten rahastojen kautta toimivat, sekä kuvaus niiden valintaprosessista;

c) rakennerahastoista myönnetyn tuen maksupäivät ja määrät sekä rahoitusjärjestelyjä koskevaan välineeseen maksettu kansallinen rahoitusosuus;

d) komissiolle toimitettuihin menoilmoituksiin sisältyvät määrät päivämäärineen sekä komission takaisin maksamat määrät päivämäärineen;

e) rakennerahastoista myönnetyn tuen määrät sekä rahoitusjärjestelyjä koskevan välineen maksama kansallinen rahoitusosuus.”

(5) Lisätään 78 artiklan 6 kohtaan alakohta seuraavasti:

”Edellä 44 artiklassa määriteltyihin rahoitusjärjestelyjä koskeviin välineisiin liittyvä rahoitusosuus, joka on sisällytetty menoilmoitukseen ja jota ei ole maksettu tukikelpoisena menona tämän kohdan toisen alakohdan mukaisesti kahden vuoden kuluessa kyseisen todennetun menoilmoituksen päivämäärästä, on vähennettävä seuraavasta todennetusta menoilmoituksesta.”

(6) Lisätään 78 a artikla seuraavasti:

”78 a artikla Menoilmoitukseen liittyvä tiedonantovelvollisuus

Komissiolle toimitettavassa menoilmoituksessa on asetuksen (EY) N:o 1605/2002 61 artiklan 2 kohdan mukaisesti ilmoitettava kaikki tiedot, jotka komissio tarvitsee tilinpäätöstä varten.

Tämän artiklan yhdenmukaisten soveltamisedellytysten määrittelemiseksi komissiolle siirretään valta antaa täytäntöönpanosäädöksiä Euroopan unionin toiminnasta tehdyn sopimuksen 291 artiklan mukaisesti.”

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2007.

Edellä olevan 1 artiklan 4, 5 ja 6 kohtaa sovelletaan kuitenkin tämän asetuksen voimaantulopäivästä.

Edellä olevan 1 artiklan 5 kohtaa sovellettaessa kahden vuoden määräaika alkaa tämän asetuksen voimaantulopäivästä, jos rahoitusosuus sisältyi jo menoilmoitukseen ennen tämän asetuksen voimaantuloa.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

SÄÄDÖKSEEN LIITTYVÄ RAHOITUSSELVITYS

1. EHDOTUKSEN NIMI:

Ehdotus: EUROOPAN PARLAMENTIN JA NEUVOSTON ASETUS (EU) N:o …/2011 neuvoston asetuksen (EY) N:o 1083/2006 muuttamisesta takaisin maksettavan tuen ja rahoitusjärjestelyjen osalta

2. LUOKITTELU TOIMINTOPERUSTEISESSA JOHTAMIS- JA BUDJETOINTIJÄRJESTELMÄSSÄ

Toimintalohko(t) sekä toiminto/toiminnot:

Aluepolitiikka; toiminto 13.03

Työllisyys ja sosiaaliasiat; toiminto 04.02

3. BUDJETTIKOHTA/-KOHDAT

3.1. Budjettikohdat (toimintamäärärahat sekä niihin liittyvät teknisen ja hallinnollisen avun määrärahat (entiset BA-budjettikohdat)):

Ehdotetut uudet toimet toteutetaan seuraavien budjettikohtien perusteella:

· 13.031600 Lähentyminen (EAKR)

· 13.031700 PEACE (EAKR)

· 13.031800 Alueellinen kilpailukyky ja työllisyys (EAKR)

· 13.031900 Alueellinen yhteistyö (EAKR)

· 04.0217 Lähentyminen (ESR)

· 04.0219 Alueellinen kilpailukyky ja työllisyys (ESR)

3.2. Toiminnan ja sen rahoitusvaikutusten kesto:

Ehdotetulla toimenpiteellä voidaan edistää täytäntöönpanoa, sillä se lisää jäsenvaltioiden oikeusvarmuutta kaikkien takaisin maksettavan tuen muotojen osalta.

Lisäksi säädetään velvoitteesta, jonka mukaan rahoitusjärjestelyjä koskevien välineiden on käytettävä hallintoviranomaisten tällaisten rahastojen perustamisen tai niihin maksettavien osuuksien yhteydessä maksama rahoitusosuus kahden vuoden kuluessa; rahoitusjärjestelyjä koskeville välineille asetetaan myös raportointivelvoitteita, joiden tarkoituksena on, että jäsenvaltiot antavat komissiolle tarvittavat vähimmäistiedot rahoitusjärjestelyjä koskevien välineiden käytännön täytäntöönpanosta. Näitä velvoitteita ei sovelleta takautuvasti. Unionin talousarvioon ei aiheudu rahoitusvaikutuksia, sillä lisävaroja ei tarvita.

3.3. Budjettitiedot:

Budjettikohta || Menolaji || Uusi || EFTA osallistuu || Hakijamaat osallistuvat || Rahoitusnäkymien otsake

13.031600 || ei-pakoll. || jaks. || EI || EI || EI || nro 1b

13.031700 || ei-pakoll. || jaks. || EI || EI || EI || nro 1b

13.031800 || ei-pakoll. || jaks. || EI || EI || EI || nro 1b

13.031900 || ei-pakoll. || jaks. || EI || EI || EI || nro 1b

04.0217 || ei-pakoll. || jaks. || EI || EI || EI || nro 1b

04.0219 || ei-pakoll. || jaks. || EI || EI || EI || nro 1b

4. YHTEENVETO RESURSSEISTA

4.1. Taloudelliset resurssit

4.1.1. Yhteenveto maksusitoumusmäärärahoista (MSM) ja maksumäärärahoista (MM)

Jäljempänä olevissa taulukoissa esitetään ehdotettujen toimenpiteiden arvioidut vaikutukset vuosina 2011–2013.

milj. euroa (kolmen desimaalin tarkkuudella)

Menolaji || Koh­dan nro || || Vuosi n || n + 1 || n + 2 || n + 3 || n + 4 || n + 5 ja myöh. || Yh­teensä

Toimintamenot[6] || || || || || || || ||

Maksusitoumusmäärä­rahat (MSM) || 8.1 || a || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

Maksumäärärahat (MM) || || b || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

Viitemäärään sisältyvät hallintomenot[7] || || || ||

Tekninen ja hallinnollinen apu (EI-JM) || 8.2.4 || c || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

VIITEMÄÄRÄ YHTEENSÄ || || || || || || ||

Maksusitoumus-määrärahat || || a+c || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

Maksumäärärahat || || b+c || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || 0,000

Hallintomenot, jotka eivät sisälly viitemäärään[8] || ||

Henkilöstömenot ja niihin liittyvät menot (EJM) || 8.2.5 || d || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

Viitemäärään sisältymättömät hallintomenot lukuun ottamatta henkilöstömenoja ja niihin liittyviä menoja (EI-JM) || 8.2.6 || e || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

Toimenpiteen alustavat rahoituskustannukset yhteensä

MSM YHTEENSÄ henkilöstökustannukset mukaan luettuina || || a+c+d+e || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

MM YHTEENSÄ henkilöstökustannukset mukaan luettuina || || b+c+d+e || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

Tiedot yhteisrahoituksesta

milj. euroa (kolmen desimaalin tarkkuudella)

Rahoitukseen osallistuva taho || || Vuo­si n || n + 1 || n + 2 || n + 3 || n + 4 || n + 5 ja myöh. || Yh­teensä

…………………… || f || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

MSM YHTEENSÄ yhteisrahoitus mukaan luettuna || a+c+d+e+f || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

4.1.2. Yhteensopivuus rahoitussuunnitelman kanssa

x Ehdotus on nykyisen rahoitussuunnitelman mukainen.

¨ Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista.

¨ Ehdotus voi edellyttää toimielinten sopimuksen[9] määräysten soveltamista (ts. joustovälineen käyttöä tai rahoituskehyksen tarkistamista).

4.1.3. Vaikutukset tuloihin

x Ehdotuksella ei ole vaikutuksia tuloihin.

¨ Ehdotuksella on seuraavat vaikutukset tuloihin:

milj. euroa (yhden desimaalin tarkkuudella)

|| || Ennen toimea [vuosi n-1] || || Toteutuksen jälkeen

Budjetti­kohta || Tulot || || [Vuosi n] || [n+1] || [n+2] || [n+3] || [n+4] || [n+5][10]

|| a) Absoluuttiset tulot || || || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

b) Tulojen muutokset || D || || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

(Taulukossa ilmoitetaan kaikki kyseeseen tulevat tulojen budjettikohdat ja siihen lisätään rivejä, jos toimenpide vaikuttaa useampaan budjettikohtaan.)

4.2. Henkilöresurssit kokoaikaiseksi muutettuna (sisältää virkamiehet sekä väliaikaisen ja ulkopuolisen henkilöstön) – katso erittely kohdassa 8.2.1

Vuositarve || Vuo­si n || n + 1 || n + 2 || n + 3 || n + 4 || n + 5 ja myöh.

Henkilöstön määrä yhteensä || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

5. OMINAISPIIRTEET JA TAVOITTEET

5.1. Tarve, johon ehdotuksella vastataan lyhyellä tai pitkällä aikavälillä

Koska maksujen korvaaminen on yhteydessä tuensaajille aiheutuneisiin todellisiin menoihin, takaisin maksettavan tuen muodot pidentävät yksittäisten toimien tasolla rakennerahastojen tukitoimien vaikutusta tuetuilla alueilla ja sektoreilla.

5.2. Yhteisön osallistumisesta saatava lisäarvo, ehdotuksen johdonmukaisuus muiden rahoitusvälineiden kanssa sekä mahdolliset synergiaedut

Takaisin maksettavan tuen muotoihin liittyvien hyvien toimintatapojen jatkaminen hanketasolla luo pitkään vaikuttavia välineitä ja mahdollistaa rahastojen uudelleenkäytön.

5.3. Ehdotuksen tavoitteet ja odotetut tulokset sekä näihin liittyvät indikaattorit toimintoperusteisessa johtamismallissa

Koheesiopolitiikkaa koskevien sääntöjen selkeyttämisellä on myönteinen vaikutus ohjelmien käytännön toteutukseen. Takaisin maksettavan tuen muotojen käyttöön kannustetaan edelleen, minkä johdosta tukitoimien vaikuttavuus ja kestävyys paranevat.

5.4. Toteutustapa (alustava)

Mitä seuraavista menettelyistä käytetään toiminnan toteuttamisessa?

· Jäsenvaltioiden kanssa

6. SEURANTA JA ARVIOINTI

6.1. Seurantajärjestelmä

Ei tarpeen, sillä on rakennerahastojen vakiintuneen seurannan piirissä.

6.2. Arviointi

6.2.1. Ennakkoarviointi

Koska tämän ehdotuksen tarkoituksena on sallia vakiintunut ja perusteltu käytäntö ja sillä täytetään nykyisessä lainsäädännössä oleva aukko, ennakkoarviointia ei ole toteutettu.

6.2.2. Väli-/jälkiarviointien perusteella toteutetut toimenpiteet (aikaisemmat kokemukset vastaavasta toiminnasta)

Ei sovelleta

6.2.3. Tulevaa arviointia koskevat määräykset ja arviointien suorittamisvälit

Ei sovelleta

7. PETOSTENTORJUNTA

Ei sovelleta.

8. YKSITYISKOHTAINEN ERITTELY TARVITTAVISTA RESURSSEISTA

8.1. Ehdotuksen tavoitteet ja niihin liittyvät rahoituskustannukset

Maksusitoumusmäärärahat, milj. euroa (kolmen desimaalin tarkkuudella)

(Sarakkeessa ilmoitetaan tavoitteet, toiminta ja tuotokset) || Tuotok­sen tyyppi || Kes­kim. kus­tan­nuk­set || Vuo­si n || Vuosi n+1 || Vuosi n+2 || Vuosi n+3 || Vuosi n+4 || Vuosi n+5 ja myöh. || YHT.

Tuotos­ten määrä || Kustan­nukset yhteensä || Tuotos­ten määrä || Kustan­nukset yhteensä || Tuotos­ten määrä || Kustan­nukset yhteensä || Tuotos­ten määrä || Kustan­nukset yhteensä || Tuotos­ten määrä || Kustan­nukset yhteensä || Tuotos­ten määrä || Kustan­nukset yhteensä || Tuotos­ten määrä || Kustan­nukset yhteensä

TOIMINTATAVOITE 1: toimenpideohjelmien toteutuksen ylläpito || || || || || || || || || || || || || || || ||

Toimi 1 – yhteisrahoitusosuus 100 % || || || || 0,000 || || 0,000 || || || || || || || || || || 0,000

KUSTANNUKSET YHTEENSÄ || || || || 0,000 || || 0,000 || || || || || || || || || || 0,000

8.2. Hallintomenot

8.2.1. Henkilöstön määrä ja laji

Laji || || Toiminnan hallinnointiin tarvittava nykyinen ja/tai uusi henkilöstö (toimien ja/tai virkojen määrä kokoaikaiseksi muutettuna)

|| || Vuo­si n || Vuosi n+1 || Vuosi n+2 || Vuosi n+3 || Vuosi n+4 || Vuosi n + 5

Virkamiehet tai väliaikaiset toimihenkilöt (XX 01 01) || A*/AD || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

B*, C*/AST || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

Momentilta XX 01 02 rahoitettava henkilöstö || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

Momenteilta XX 01 04/05 rahoitettava muu henkilöstö || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

YHTEENSÄ || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

8.2.2. Toimintaan liittyvien tehtävien kuvaus

Ei sovelleta

8.2.3. Henkilöresurssien lähteet (henkilöstösääntöjen alainen henkilöstö)

(Jos lähteitä on useita, ilmoitetaan kustakin lähteestä peräisin olevien virkojen ja/tai toimien määrä)

¨ Korvattavan tai jatkettavan ohjelman hallinnointiin osoitetut tämänhetkiset virat ja/tai toimet

¨ Vuosistrategiaan ja alustavaan talousarvioesitykseen liittyvässä vuotta n koskevassa menettelyssä jo myönnetyt virat ja/tai toimet

¨ Vuosistrategiaan ja alustavaan talousarvioesitykseen liittyvässä seuraavassa menettelyssä pyydettävät virat ja/tai toimet

¨ Hallinnoinnista vastaavan henkilöstön nykyisten virkojen ja/tai toimien uudelleenjärjestely (henkilöstön sisäinen uudelleenjärjestely)

¨ Vuodeksi n tarvittavat virat ja/tai toimet, jotka eivät sisälly vuosistrategiaan ja alustavaan talousarvioesitykseen liittyvään, kyseistä vuotta koskevaan menettelyyn

8.2.4. Muut viitemäärään sisältyvät hallintomenot (XX 01 04/05 – hallintomenot)

milj. euroa (kolmen desimaalin tarkkuudella)

Budjetti­kohta (numero ja nimi) || Vuo­si n || Vuosi n+1 || Vuosi n+2 || Vuosi n+3 || Vuosi n+4 || Vuosi n + 5 ja myöh. || YHT.

1 Tekninen ja hallinnollinen apu (henkilöstökust. mukaan luettuina) || || || || || || ||

Toimeenpanovirastot || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

Muu tekninen ja hallinnollinen apu || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

- sisäinen || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

- ulkoinen || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

Tekninen ja hallinnollinen apu yhteensä || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

8.2.5. Henkilöstömenot ja niihin liittyvät menot, jotka eivät sisälly viitemäärään

milj. euroa (kolmen desimaalin tarkkuudella)

Henkilöstöresurssin tyyppi || Vuo­si n || Vuosi n+1 || Vuosi n+2 || Vuosi n+3 || Vuosi n+4 || Vuosi n + 5 ja myöh.

Virkamiehet ja väliaikaiset toimihenkilöt (XX 01 01) || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

Momentilta XX 01 02 rahoitettava henkilöstö (ylim. toimihlöt, kans. asiantuntijat, sopimussuhteinen hlöstö jne.) (budjettikohta ilmoitettava) || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

Henkilöstömenot ja niihin liittyvät menot yhteensä (EIVÄT sisälly viitemäärään) || Ei sovelleta || Ei sovelleta || Ei sovelleta || Ei sovelleta || Ei sovelleta || Ei sovelleta

Laskelma – Virkamiehet ja väliaikaiset toimihenkilöt

Tarvittaessa viitataan kohtaan 8.2.1.

Ei sovelleta

Laskelma – Momentilta XX 01 02 rahoitettava henkilöstö

Tarvittaessa viitataan kohtaan 8.2.1.

Ei sovelleta

8.2.6. Muut hallintomenot, jotka eivät sisälly viitemäärään

milj. euroa (kolmen desimaalin tarkkuudella)

|| Vuo­si n || Vuosi n+1 || Vuosi n+2 || Vuosi n+3 || Vuosi n+4 || Vuosi n + 5 ja myöh. || YHT.

XX 01 02 11 01 – Virkamatkat || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

XX 01 02 11 02 – Kokoukset ja konferenssit || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

XX 01 02 11 03 – Komiteat || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

XX 01 02 11 04 – Selvitykset ja kuulemiset || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

XX 01 02 11 05 - Tietojärjestelmät || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

2 Muut hallintomenot yhteensä (XX 01 02 11) || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

3 Muut hallintomenojen kaltaiset menot (eritellään budjettikohdittain) || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

Hallintomenot yhteensä lukuun ottamatta henkilöstömenoja ja niihin liittyviä menoja (EIVÄT sisälly viitemäärään) || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta || Ei sovel­leta

Laskelma – Muut hallintomenot, jotka eivät sisälly viitemäärään

Ei sovel­leta

[1] EUVL L , , s. .

[2] EUVL L , , s. .

[3] EUVL L 210, 31.7.2006, s. 25.

[4] EUVL L 210, 31.7.2006, s. 12.

[5] EYVL L 248, 16.9.2002, s. 1.

[6] Menot, jotka eivät kuulu kyseisen osaston xx lukuun xx 01.

[7] Menot, jotka otetaan osaston xx momentille xx 01 04.

[8] Menot, jotka otetaan lukuun xx 01 muille momenteille kuin xx 01 04 tai xx 01 05.

[9] Katso toimielinten sopimuksen 19 ja 24 kohta.

[10] Taulukkoon lisätään sarakkeita, jos toiminnan kesto ylittää kuusi vuotta.